**Riasy**







V rybníkoch a vodných nádržiach žijú jednobunkové riasy, ktoré sú zaujímavé tým, že sa pohybujú. Pohyb im umožňuje vláknitý bičík. Pohyblivé jednobunkové organizmy sa nazývajú rastlinné bičíkovce. Jednobunkové **červenoočko** má bunku bez bunkovej steny, a tým sa podobá najjednoduchším živočíchom. Od živočíšnych bičíkovcov sa odlišje spôsobom výživy. V tele červenoočka sú chloroplasty, ktoré mu umožňujú priebeh fotosyntézy.



 **Váľač Gúľavý** žije v sladkých vodách na celom svete. Tvorí guľovité kolónie veľkosti špendlíkovej hlavičky, zloženej až z 20 000 jedincov – jednobunkových rias. Bičíkovce sú navzájom spojené slizom.

Príkladom mnohobunkovej riasy je **závitnicovka.** Rastie vo vode. Dlhé zelené valcovité bunky obsahujú chloroplasty v tvare špirálovitej stužky. Dorastaním buniek sa vlákno predlžuje na niekoľko metrov. V slanej morskej vode rastú **hnedé** a **červené riasy.** Hnedé riasy (chaluhy) rastú prevažne pri pobreží. Červené riasy v hlbokej morskej vode. Obyvatelia prímorských oblastí ich využívajú ako potravu, krmivo, hnojivo a stelivo. **Zelené morské riasy** rastú v plytkej vode. Hnedé riasy v hĺbke 20m. Červené morské riasy prenikajú do oblastí, kde je málo slnečného svetla, až do hĺbky 40m.

 Riasy majú v prírode nezastupiteľný význam. Vodné riasy pomáhajú udržiavať rovnováhu plynov vo vode. Morské riasy tvoria základ života v mori. V potravinovom reťazci závisia od rias sladkovodné a morské živočíchy.

 riasy -> bylinožravé ryby -> dravé ryby -> človek

 Riasy sa používajú ako čističe odpadových vôd. Je predpoklad, že svetový problém nedostatku potravín vyriešia riasy, z ktorých sa už začali vyrábať potraviny. Riasy obsahujú bielkoviny, tuky a vitamíny.

Domáca úloha: Do zošitov zo Základov botaniky opíšte text z prvého obrázku.